section_heading: Povijest lika
paragraph_text: Hordak je veoma drevno biće koje je sudjelovalo u oblikovanju povijesti Eterije i planeta Eternije u dalekoj prošlosti. Prema jednoj verziji priče, prvo je obitavao na Eterniji te je ušao u sukob protiv Ljudi zmija koje je predvodio kralj Hiss. Nakon što ih je porazio, uzeo je njihov dom Zmijsku planinu za svoje sjedište. Poslije se sukobio protiv mitskog kralja Grayskulla, vladara dvorca Siva Lubanja i cijelog kraljevstva, kojeg je naposljetku porazio i ubio. Prije smrti, kralj Grayskull je prebacio svoju snagu, moć i sve svoje junačke vrline u Mač Moći kojeg je kasnije naslijedio princ Adam, a njegovo Vijeće staraca je nestalo i ujedinilo svoju životnu energiju u energetsku kuglu koja je osnova moći dvorca Siva Lubanja i čitave Eternije.